หุ้น30ม.ค.ปิดลบ1.58จุด
หุ้นไทย30ม.ค.ดัชนีผันผวนก่อนปิดในแดนลบที่ 1,074.71จุด ลดลง1.58จุด มูลค่าซื้อขาย28,674.57ล้านบาท
30 ม.ค. 2555

หุ้นไทย30ม.ค.ดัชนีผันผวนก่อนปิดในแดนลบที่ 1,074.71จุด ลดลง1.58จุด มูลค่าซื้อขาย28,674.57ล้านบาท




ดัชนีหุ้นไทยวันนี้(30 ม.ค.55) เคลื่อนไหวผันผวนตลอดการซื้อขาย โดยตลาดยืนแดนบวกได้ในช่วงเช้า ก่อนถูกแรงเทขายทำกำไรในช่วงบ่ายกดดัชนีลดลงมาอยู่ในแดนลบ ก่อนปิดตลาดที่ระดับ 1074.71 จุด ลดลง 1.58 จุด หรือ 0.15% มีมูลค่าการซื้อขาย 28,674.57 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. PTTGC ปิดที่ระดับ 66 บาท เพิ่มขึ้น 1.50 บาท หรือ 2.33% มูลค่าซื้อขาย 2,357.20 ล้านบาท2. BANPU ปิดที่ระดับ 592 บาท ลดลง 4 บาท หรือ 0.67% มูลค่าซื้อขาย 1,298.84 ล้านบาท3. PTT ปิดที่ระดับ 340 บาท เพิ่มขึ้น 3 บาท หรือ 0.89% มูลค่าซื้อขาย 1,253.95 ล้านบาท4. IRPC ปิดที่ระดับ 4.56 บาท เพิ่มขึ้น 0.08 บาท หรือ 1.79% มูลค่าซื้อขาย 1,081.38 ล้านบาท5.SCC ปิดที่ระดับ 344 บาท เพิ่มขึ้น 3 บาท หรือ 0.88% มูลค่าซื้อขาย 961.32 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ภาพรวมตลาดหุ้นไทยตลอดทั้งวันนี้ยังคงอยู่ในช่วงปรับฐาน โดยมีแรงขายทำกำไรออกมาอย่างต่อเนื่อง หลังการแก้ปัญหาหนี้ในยุโรปยังไม่มีความคืบหน้า ประกอบกับวันนี้ตลาดหุ้นเอเชียยังโดนแรงขายทำกำไร เพราะนักลงทุนส่วนใหญ่เริ่มผิดหวังกับมาตรการกันสำรองในประเทศจีน ทำให้ตลาดหุ้นไทยวันนี้อ่อนตัวลง
ส่วนแนวโน้มวันพรุ่งนี้มีโอกาสแกว่งตัวผันผวนในกรอบแคบ เพราะตลาดยังไม่มีปัจจัยบวกใหม่ๆ เข้ามาหนุน โดยนักลงทุนต้องจับตาการเจรจาแก้ปัญหาหนี้สาธารณะในประเทศกรีซว่าจะมีข้อสรุปอย่างไร ซึ่งหากผลของการเจรจาออกมาดี อาจจะทำให้มีแรงกระตุ้นตลาดหุ้นทั่วโลก สำหรับกลยุทธ์การลงทุนแนะนำเก็งกำไรในกรอบแนวรับ 1,065 จุด แนวต้าน 1,082 จุด